সন্তোষকুমার ঘোষ (জন্ম: ৯ সেপ্টেম্বর ১৯২০ - মৃত্যু: ২৬ ফেব্রুয়ারি ১৯৮৫) একজন বিখ্যাত সাহিত্যিক এবং সাংবাদিক ।  সন্তোষকুমার ঘোষ বর্তমান বাংলাদেশের ফরিদপুরের রাজবাড়ীর বাসিন্দা ছিলেন । তিনি ১৯৪০ খ্রিষ্টাব্দে বিএ পাস করেন ।   সাহিত্যকর্ম  কবিতা দিয়ে সন্তোষকুমারের সাহিত্য রচনার শুরু হয় । তার প্রথম উপন্যাস নানা রঙের দিন থেকেই তার মধ্যে এক নতুন রচনাশৈলীর পরিচয় পাওয়া যায় । কিনু গোয়ালার গলি তার একটি উল্লেখযোগ্য উপন্যাস । তার আত্মজীবনীমূলক উপন্যাস শেষ নমস্কার - শ্রীচরণেষু মাকে । এই গ্রন্থটি ১৯৭৩ খ্রিষ্টাব্দে সাহিত্য অকাদেমি পুরস্কার লাভ করে । কয়েক দশক ধরে তিনি নিজস্ব ভঙ্গিতে বহু ছোটগল্প লিখেছেন । তার অন্যান্য বইয়ের মধ্যে উল্লেখযোগ্য জল দাও, সময় আমার সময় প্রভৃতি।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও সংযোজিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৭৬৩,    সাংবাদিক জীবন  তার সাংবাদিক জীবনের শুরু ১৯৪২ খ্রিষ্টাব্দে যুগান্তর পত্রিকার সহ-সম্পাদক হিসাবে । এরপর বাংলা ও ইংরেজি আরও কয়েকটি পত্রিকায় কাজ করেন। ১৯৫৮ খ্রিষ্টাব্দে তিনি আনন্দবাজার পত্রিকার বার্তা-সম্পাদক হিসাবে যোগ দিয়ে বাংলা সাংবাদিকতায় নতুনত্ব আনেন।গতানুগতিক সাংবাদিকতার ধারায় বেশ পরিবর্তন আনেন। আপন মেধা, মনন এবং পরিশ্রমে তিনি বাংলা সংবাদপত্রে সাধু ভাষার পরিবর্তে চলিত ভাষার  প্রবর্তন করেন। এর ফলে সংবাদপত্র আরও সহজ ও প্রাণবন্ত হয়, সাধারণ মানুষের কাছে সংবাদপত্রের  গ্রহণযোগ্যতা বৃদ্ধি পায়। পরবর্তীকালে তিনি এই পত্রিকার সংযুক্ত সম্পাদক হন। সম্পাদকীয় নিবন্ধ রচনায় দক্ষ ছিলেন। তিনি অনেক সাংবাদিকও গড়ে তুলেছিলেন।   সন্তোষকুমার ঘোষ একজন রবীন্দ্র অনুরাগী ছিলেন। এ প্রসঙ্গে তার প্রকাশিত প্রবন্ধ হল রবীন্দ্রচিন্তা (১৯৭৮) ও রবির কর(১৯৮৪)  প্রকাশিত গ্রন্থ সমূহ   'কিনু গোয়ালার গলি'(১৯৫০)  'নানা রঙের দিন'(১৯৫২)  'মোমের পুতুল'(১৯৫৮)  'মুখের রেখা'(১৯৫৯)  'রেণু তোমার মন'(১৯৫৯)  'জল দাও'(১৯৬৭)  'স্বয়ং নায়ক'(১৯৬৯)  'শেষ নমস্কার- শ্রীচরণেষু মাকে'(১৯৭১)  'চিনেমাটি'গল্পসংগ্রহ (১৯৫৩)  'পারাবত'(১৯৫৩)  'দুই কাননের পাখী'(১৯৫৯)  'কুসুমের মাস'(১৯৫৯)  'সন্তোষকুমার ঘোষ গল্পসংগ্রহ ১ম,২য় ও ৩য় খণ্ড (১৯৯৪,১৯৯৫)   'চলার পথে'(১৯৯৬) মৃত্যুর পর প্রকাশিত।  পুরস্কার ও সম্মাননা  বাংলা সাহিত্যে অবদানের জন্য সন্তোষকুমার ঘোষ বহু পুরস্কার ও সম্মাননা লাভ করেছেন । ১৯৭১ খ্রিস্টাব্দে আনন্দ পুরস্কার, ১৯৭২ খ্রিস্টাব্দে বিশেষ আনন্দ পুরস্কার পান। 'শেষ নমস্কার শ্রীচরণেষু মাকে' উপন্যাসের জন্য ১৯৭২ খ্রিস্টাব্দে সাহিত্য অকাদেমি পুরস্কার পান। তাইওয়ান কবিসংঘ ১৯৮৪ খ্রিস্টাব্দে তাঁকে সাম্মানিক ডি.লিট উপাধি প্রদান করে ।  আরও দেখুন   বাংলার জন্য সাহিত্য অকাদেমি পুরস্কার বিজয়ীদের তালিকা   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৫-এ মৃত্যু বিষয়শ্রেণী:ফরিদপুর জেলার ব্যক্তি বিষয়শ্রেণী:বাঙালি সাংবাদিক বিষয়শ্রেণী:বাঙালি ঔপন্যাসিক বিষয়শ্রেণী:বাঙালি ছোটগল্পকার বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী বিষয়শ্রেণী:২০শ শতাব্দীর সাংবাদিক বিষয়শ্রেণী:বাঙালি লেখক বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:আনন্দ পুরস্কার বিজয়ী বিষয়শ্রেণী:ভারতীয় সাংবাদিক বিষয়শ্রেণী:ভারতীয় পুরুষ সাংবাদিক বিষয়শ্রেণী:ভারতীয় সংবাদপত্রের সাংবাদিক বিষয়শ্রেণী:ভারতীয় ঔপন্যাসিক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় প্রাবন্ধিক বিষয়শ্রেণী:ভারতীয় পুরুষ প্রাবন্ধিক বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতীয় সম্পাদক বিষয়শ্রেণী:ভারতীয় সংবাদপত্র সম্পাদক বিষয়শ্রেণী:ভারতীয় ছোটগল্পকার বিষয়শ্রেণী:ভারতীয় পুরুষ ছোটগল্পকার বিষয়শ্রেণী:ভারতীয় আত্মজীবনীকার বিষয়শ্রেণী:ভারতীয় কলাম লেখক বিষয়শ্রেণী:ভারতীয় নাট্যকার বিষয়শ্রেণী:ভারতীয় পুরুষ নাট্যকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় কবি বিষয়শ্রেণী:ভারতীয় পুরুষ কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় লেখক বিষয়শ্রেণী:ভারতীয় পুরুষ লেখক বিষয়শ্রেণী:পশ্চিমবঙ্গের সাংবাদিক বিষয়শ্রেণী:২০শ শতাব্দীর ভারতীয় ছোটগল্পকার